लेपाक्षी मंदिर सदियों से ज्ञान और विज्ञान की गवाही दे रहा है, जो कहता है कि वह कारीगर चित्रकार भी रहे होंगे जिन्होंने विजयनगरम कला को मंदिर की दरो दीवार पर उतार डाला। वो कलाकार मूर्तिकार भी रहे होंगे, जिनके छेनी और हथौड़े ने मूर्तियों को जीवंत बना डाला। वह कारीगर कलाकार भी रहे होंगे जिन्होंने नृत्य करते मंदिर की कल्पना को हकीकत बना डाला। लेपाक्षी मंदिर की कला, कलाकार की कल्पना कमाल है और यही कमाल विज्ञान को अपनी तरफ आकर्षित करता है। लटकते हुए खंबे की कला को, ज्ञान को, विज्ञान को समझने की हर कोशिश अब तक किसी भी नतीजे पर नहीं पहुंच सकी हैँ।